Diari Oficial de la Generalitat Valenciana


Sumari del DOGV 8696, del 12-12-2019 (2019/11138)

RESOLUCIÓ de 3 de desembre de 2019, de la Direcció General de Formació Professional i Ensenyaments de Règim Especial, per la qual s'adjudiquen els Premis Extraordinaris d'Ensenyaments Artístics Professionals d'Arts Plàstiques i Disseny, convocats per la Resolució d'11 de juny de 2019, corresponents al curs 2018/2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11371


Data del document
:   03-12-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 3 de desembre de 2019, de la Direcció General de Formació Professional i Ensenyaments de Règim Especial, per la qual s'adjudiquen els Premis Extraordinaris d'Ensenyaments Artístics Professionals d'Arts Plàstiques i Disseny, convocats per la Resolució d'11 de juny de 2019, corresponents al curs 2018/2019. [2019/11019]  
La Resolució d'11 de juny de 2019, de la Conselleria d'Educació, Cultura i Esport (DOGV 8573, 18.06.2019), ha convocat per a la Comunitat Valenciana els Premis Extraordinaris d'Ensenyaments Artístics Professionals d'Arts Plàstiques i Disseny corresponents al curs 2018/2019.  
Aquesta resolució estableix en la base sisena, punt 3, de l'annex I, que la comissió de selecció elevarà la proposta d'adjudicació dels Premis Extraordinaris d'Ensenyaments Artístics Professionals d'Arts Plàstiques i Disseny de grau mitjà i superior i l'acta de qualificacions finals de tot l'alumnat presentat, perquè la Direcció General de Formació Professional i Ensenyaments de Règim Especial resolga.  
  
Vista la proposta formulada per la comissió de selecció dels premis, de data de 12 de novembre de 2019, una vegada realitzades les actuacions previstes en les bases de la convocatòria i en virtut de les facultats que em concedeix la mateixa, resolc:  
  
Primer  
Adjudicar Premi Extraordinari d'Ensenyaments Artístics Professionals d'Arts Plàstiques i Disseny a l'alumnat que ha finalitzat els estudis de grau mitjà en el curs 2018/2019 i que s'indica en l'annex I d'aquesta resolució.  
  
Segon  
Adjudicar Premi Extraordinari d'Ensenyaments Artístics Professionals d'Arts Plàstiques i Disseny a l'alumnat que ha finalitzat els seus estudis de grau superior en el curs 2018/2019 i que s'indica en l'annex I d'aquesta resolució.  
  
Tercer  
L'alumnat premiat rebrà un diploma acreditatiu i el secretari o la secretària del centre on figuren aquests premis anotarà aquesta distinció en el seu expedient acadèmic.  
Addicionalment, la conselleria competent en matèria d'educació podrà promoure que l'alumnat premiat durant cada convocatòria puga fer una exposició conjunta amb els projectes desenvolupats en el mòdul d'obra final, projecte integrat o projecte final, i sense perjudici d'altres beneficis que es puguen establir.  
  
Quart  
L'entrega de diplomes a l'alumnat es farà en un acte públic la data i lloc del qual es comunicarà oportunament a les persones interessades.  
  
  
  
DISPOSICIONS FINALS  
  
Primera  
Aquesta resolució produirà efectes l'endemà de ser publicada en el Diari Oficial de la Generalitat Valenciana.  
  
Segona  
D'acord amb el que s'estableix en els articles 122, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14, 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Investigació, Cultura i Esport, en el termini d'un mes a comptar des de l'endemà de ser publicada.  
b) El recurs contenciós administratiu s'haurà de presentar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 3 de desembre de 2019.- El director general de Formació Professional i Ensenyaments de Règim Especial: Manuel Gomicia Giménez.